Seeroetes korter, maar risiko's vir skepe al meer | Netwerk24
Deur Francois Williams 11 September 2018 05:15
Weens klimaatsverandering is daar nuwe skeepsroetes in die Arktiese gebied, maar die risiko vir botsings met ysberge het ook hoër geword, waarsku versekeraars. Foto: Getty Images
Versekeraars vrees snelveranderende seetoestande in die Arktiese See en die Noord-Atlantiese Oseaan verhoog die versekeringsrisiko van skepe en vrag.
Weens klimaatsverandering wat die pakys in van die Arktiese gebiede laat smelt, het nuwe skeepsroetes die afgelope paar jaar moontlik geword, wat die reistyd vir 'n vragskip tussen byvoorbeeld Suid-Korea en Frankryk met byna 'n week verkort. Pleks van deur die Middellandse See en die Suez-kanaal, kan skepe wat tussen Suidoos-Asië en Europa vaar, nou 'n korter roete via die noorde van Rusland volg, wat sowat 3 000 seemyl korter is. (Sien grafika hieronder.)
Namate die ys in die Arktiese gebiede smelt, is daar al hoe meer ysberge wat in die pad van ander seeroetes kan indryf en 'n risiko vir skepe kan inhou, waarsku Arnaud Gibrais, 'n senior mariene-risikokonsultant van AGCS in Parys.